Davy Crockett

David "Davy" CROCKETT (naskiĝis la 17-an de aŭgusto 1786 en Kantono Greene, Tenesio, mortis la 6-an de marto 1836 en San Antonio) estis usona aventuristo, politikisto kaj popolheroo de la 19-a jarcento, kutime nomita Davy Crockett aŭ sub la populara nomo "King of the Wild Frontier" . ("Reĝo de la sovaĝa limejo")

Li reprezentis Tenesio'n en la Kongreso por la Demokratoj, partoprenis en la Teksasa Revolucio kaj mortis ĉe la Batalo de la Alamo .

Li estis edziĝinta dufoje; la unuan fojon kun Mary (Polly) Finley, kun kiu Crockett havis tri infanojn antaŭ ol ŝi mortis, kaj la duan fojon kun Elisabeth Patton, kiu estis vidvigita post la Creek Milito (en). Polly mortis dum Davy estis en la Creek-milito.

Crockett iĝis fama dum sia vivdaŭro pro siaj heroaĵoj, kaj estis popularigita per nuntempaj artaĵoj kaj almanakoj. Post lia morto, agoj de mitaj proporcioj daŭre estis atribuitaj al li. Tiuj estis alportitaj al televido kaj filmo en la 20-a jarcento, igante lin unu el la plej konataj usonaj popularaj herooj .

 Referencoj 

 Eksteraj ligiloj 

 Oficiala retejo de la posteuloj de David Crockett

Kategorio:Francaj usonanoj
Kategorio:Usonaj aŭtobiografoj
Kategorio:Usonaj verkistoj de la 19-a jarcento
Kategorio:Mortintoj en 1836
Kategorio:Naskiĝintoj en 1786